Главниот дел од летниот камп на станицата Купола Ц (Конкордија) во јануари 2005 година
**Истражувачката станица Конкордија** — француско-италијански истражувачки објект кој е изграден на надморска височина од 3.233 метри на место наречено Купола Ц на Антарктичката Висорамнина, Антарктик и била отворена во 2005 година, е. Се наоѓа на 1.100 километри од француската истражувачка станица во „Димон Дирвил", 1.100 километри од австралиската „Кејси" и 1.200 километри од италијанската станица Зучели во заливот Тера Нова. Руската станица Восток е на 560 километри. Географскиот јужен пол е 1.670 километри. Објектот исто така се наоѓа во рамките на претензиите на Австралија за Антарктикот, познато како Австралиската Антарктичка Територија.

Станицата Конкордија е третата постојана, целогодишна истражувачка станица на Антарктичката Висорамнина, покрај станицата Восток (руска) и станицата Амундсен-Скот (САД) на географскиот Јужен Пол. Заеднички е управувана од научници од Франција и Италија и редовно е домаќин на научници од ЕСА.

Историја
--------

Во 1992 година, Франција изградила нова станица на Антарктичката Висорамнина. На програмата подоцна и се приклучила и Италија во 1993 година.

Во 1995 година, професорите Жан Вернин од Универзитетот во Ница Софија-Антиполис и Џорџо Дал'Олио од Универзитетот во Рим го извеле првото научно искуство за квалификација на местото во т.н. Купола Ц.

Во 1996 година, француско-италијански тим основал летен камп во Купола Ц. Двете главни цели на кампот биле обезбедување логистичка поддршка за Европскиот проект за јадро на мраз на Антарктикот (ЕПИКА) и изградба на постојана истражувачка станица.

Новиот целогодишен објект станал оперативен во 2005 година. Првото презимување започнало со персонал од 13 (единаесет Французи и 2 Италијанци) во февруари 2005 година.

Транспорт
---------

 Дел од рутата, која вршила превоз на гориво, храна и други залихи од „Димон Дирвил" до Купола Ц (јануари 2005 година)
Поголемиот дел од товарот се преместил во Купола Ц од станицата „Димон Дирвил", поминувајќи 1.200 километри за 7 до 12 дена во зависност од временските услови. Персоналот на станицата и лесен товар пристигнувале по воздушен пат, слетувајќи на Скајвеј, користејќи ги Твин Отерс или Балсер BT-67 кои летале од станицата Зучели.

Животна средина
---------------

Куполата Ц се наоѓа на врвот на Антарктичката Висорамнина. Ниту едно животно или растение не живее на оддалеченост од повеќе од неколку десетици километри од Јужниот Океан. Како и да е, забележани се јужнополарни поморници кои ја надлетуваат станицата, 1.200 км подалеку од нивните најблиски извори на храна. Се верува дека овие птици научиле да го преминуваат континентот наместо да го обиколуваат.

Човечка биологија и медицина
----------------------------

Станицата Конкордија споделува многу одлики на стрес слични на оние на долготрајните мисии во длабока вселена, особено по екстремната изолација и затворање, и затоа служи како корисна аналогна платформа за истражување релевантно за вселенската медицина. Во текот на зимата, екипажот е изолиран од надворешниот свет, нема транспорт и ограничена комуникација  во период од 9 месеци и периодот е исполнет во целосен мрак, на надморска височина речиси еквивалентна на 4000 метри на екваторот. Ова создава физиолошки и психолошки оптоварувања на екипажот. Станицата Конкордија е особено корисна за проучување на хронична хипобарична хипоксија, стрес секундарен на затворање и изолација, деноноќен ритам и нарушување на спиењето, индивидуална и групна психологија, телемедицина и астробиологија. Станицата Конкордија е предложена како една од вистинските аналози базирани на Земјата за долготрајни мисии во длабоката вселена.

Глациологија
------------

Во 1970-тите, Купола Ц претставувала место на дупчење на леденото јадро од теренски тимови од неколку нации. Во 1990-тите, Купола Ц била избрана за дупчење на длабоко ледено јадро од страна на Европскиот проект за јадро на мраз на Антарктикот (ЕПИКА). Дупчењето во куполата започнало во 1996 година и било завршено на 21 декември 2004 година, достигнувајќи длабочина на дупчење од 3270,2 метри, 5 метри над основата. Се проценува дека староста на најстариот пронајден мраз е околу 900.000 години.

Астрономија
-----------

Станицата Конкордија е идентификувана како погодно место за исклучително прецизни астрономски набљудувања. Транспарентноста на атмосферата на Антарктикот дозволува набљудување на ѕвезди дури и кога сонцето е под агол на височина од 38°. Други предности вклучуваат многу ниска инфрацрвена емисија на небото, високиот процент на време без облак и ниската содржина на аеросоли и прашина во атмосферата.

Средното гледање измерено со DIMM диференцијален монитор за движење на сликата  е поставен на врвот на кула висока 8,5 м е 1,3 ± 0,8 лачни секунди. Ова е значително полошо од повеќето големи опсерватории, но слично на другите опсерватории на Антарктикот. Сепак, Лоренс и неговите соработници ги разгледувале другите одлики на локацијата и заклучиле дека „Куполата Ц е најдоброто копнено место за развој на нова астрономска опсерваторија". Забележливо е дека ова е напишано пред да се направат мерења на целото атмосферско гледање во Купола Б.

Благодарение на Single Star Scidar SSS, Вернин, Кадид и Аристиди и сор. и Џордано, Вернин и Кадид и сор. докажале дека поголемиот дел од оптичката турбуленција е концентрирана во рамките на првите 30 m атмосферско ниво на куполата Ц. Остатокот од атмосферата е многу тивка, со астрономско набљудување од околу 0,3-0,4 лачни секунди, а целокупното набљудување е нешто околу 1,0 лачни секунди.

Лансиран во 2007 година, првиот роботски повеќебоен фотометар на Антарктикот (PAIX)  дава нов увид за справување со нерешените ѕвездени енигми и предизвици со осцилирање на ѕвездите и нуди одлична можност за корист од пристапот до најдобрата астрономска локација на Земјата - куполата Ц. Кадид, Вернин, Престон и сор. за прв пат од земјата спровеле нов начин за проучување на ѕвездените осцилации, пулсирања и нивните еволутивни својства со долги непрекинати и континуирани прецизни набљудувања во текот на 150 дена, и без редовните прекини наметнати од ротацијата на Земјата. PAIX постигнува астрофизички UBVRI бендови со временски низински мерења на полињата на ѕвездената физика, предизвикувајќи ја фотометријата од вселената.

Антарктичката програма за пребарување на транзитни егзопланети (ASTEP) е составена од два телескопи: рефрактор од 10 cm инсталиран во 2008 година и телескоп од 40 cm инсталиран во 2010 година и надграден во 2022 година

Клима
-----

Климата во Купола Ц каде се наоѓа станицата Конкордија е студена во текот на целата година, што е едно од најстудените места на Земјата. Има клима со поларна ледена капа ( Кепенова класификација на климата), со максимални вредности кои се движат од −24.8 °C (−12.6 °F) во декември до −62 °C (−80 °F) во мај, во опсег од −30.4 °C (−22.7 °F) во декември до −65.3 °C (−85.5 °F) во мај и минимуми кои се движат од −36.1 °C (−33.0 °F) во декември до −68.7 °C (−91.7 °F) во мај. Годишната просечна температура на воздухот е −54.5 °C (−66.1 °F). Станицата никогаш не забележала температура над нулата; најтоплата температура забележана била −5.4 °C (22.3 °F) во јануари.  Температурите може да паднат под −80 °C (−112 °F) во зима, а најстудената забележана температура била −84.6 °C (−120.3 °F) во август 2010 година; една од најниските температури што некогаш биле забележани на Земјата.

Влажноста е мала, а исто така е многу сувоа, со многу малку врнежи во текот на целата година.

Куполата Ц не ги искусува катабатичните ветрови типични за крајбрежните региони на Антарктикот поради нејзината покачена местоположба и релативното растојание од рабовите на Антарктичката Висорамнина. Типичната брзина на ветерот во зима е 2,8 метри во секунда.

| Климатски податоци за Станица „Конкордија" |
| --- |
| Месец | Јан | Фев | Мар | Апр | Мај | Јун | Јул | Авг | Сеп | Окт | Ное | Дек | Годишно |
| Највисока забележана °C (°F) | −5.4 (22.3) | −12.9 (8.8) | −11.5 (11.3) | −32.9 (−27.2) | −28.5 (−19.3) | −30.2 (−22.4) | −25.4 (−13.7) | −26.5 (−15.7) | −30.3 (−22.5) | −23.1 (−9.6) | −17.0 (1.4) | −9.4 (15.1) | −5.4 (22.3) |
| Прос. висока °C (°F) | −24.9 (−12.8) | −33.7 (−28.7) | −48.7 (−55.7) | −58.5 (−73.3) | −62.0 (−79.6) | −58.9 (−74) | −58.4 (−73.1) | −57.8 (−72) | −54.1 (−65.4) | −44.8 (−48.6) | −32.5 (−26.5) | −24.8 (−12.6) | −46.59 (−51.86) |
| Сред. дневна °C (°F) | −31.1 (−24) | −40.6 (−41.1) | −54.0 (−65.2) | −61.9 (−79.4) | −65.3 (−85.5) | −62.3 (−80.1) | −62.1 (−79.8) | −61.7 (−79.1) | −59.5 (−75.1) | −52.2 (−62) | −39.3 (−38.7) | −30.4 (−22.7) | −51.7 (−61.06) |
| Прос. ниска °C (°F) | −37.5 (−35.5) | −47.7 (−53.9) | −59.4 (−74.9) | −65.4 (−85.7) | −68.7 (−91.7) | −65.8 (−86.4) | −66.0 (−86.8) | −65.8 (−86.4) | −65.2 (−85.4) | −59.8 (−75.6) | −46.2 (−51.2) | −36.1 (−33) | −56.97 (−70.54) |
| Најниска забележана °C (°F) | −46.7 (−52.1) | −60.0 (−76) | −72.0 (−97.6) | −78 (−108) | −79.6 (−111.3) | −82.2 (−116) | −82.3 (−116.1) | −84.6 (−120.3) | −81.9 (−115.4) | −74.0 (−101.2) | −61.9 (−79.4) | −45.9 (−50.6) | −84.6 (−120.3) |
| Извор: |

Зимски персонал
---------------

Додека станицата се користи за летни кампањи од декември 1997 година, првото зимување (од февруари до октомври) било спроведено дури во 2005 година. Во овој период станицата е недостапна и бара целосна автономија.

Наводи
------

1. ↑  Akshat, Rathi (2015-08-14). „What life is like in the most remote corner of the world". Quartz. Посетено на 2018-11-12.
2. ↑  Salam, Alex (2009). „The coldest job on earth". *BMJ*: b2453. doi:10.1136/bmj.b2453.
3. ↑  Alfred-Wegener-Institut (13 јануари 2005). "In the Cornucopia of the European Project of Ice Coring in Antarctica: the oldest Antarctic ice core". Соопштение за печат. „архивска копија". Архивирано од изворникот на 2006-01-03. Посетено на 2022-10-07.
4. ↑  Abdelkrim Agabi; Eric Aristidi; Max Azouit; Eric Fossat; Francois Martin; Tatiana Sadibekova; Jean Vernin; Aziz Ziad (2006). „First whole atmosphere night-time seeing measurements at Dome C, Antarctica". *Publications of the Astronomical Society of the Pacific*. **118** (840): 344–348. arXiv:astro-ph/0510418. Bibcode:2006PASP..118..344A. doi:10.1086/498728.
5. ↑  Jon S. Lawrence; Michael C. B. Ashley; Andrei Tokovinin; Tony Travouillon (16 September 2004). „Exceptional astronomical seeing conditions above Dome C in Antarctica" (PDF). *Nature*. **431** (7006): 278–281. Bibcode:2004Natur.431..278L. doi:10.1038/nature02929. PMID 15372024. Архивирано од изворникот (PDF) на 25 March 2006.
6. ↑  {Vernin, J. Chadid, M. Aristidi, E. 
 Trinquet, H. and van der Swaelmen, M.},
 title = "{First single star scidar measurements at Dome C, Antarctica}",
 journal = {AP},
 keywords = {atmospheric effects, site testing, turbulence, instrumentation: detectors, methods: data analysis, methods: observational},
 year = 2009,
 month = jun,
 volume = 500,
 pages = {1271-1276},
 doi = {10.1051/0004-6361/200811119},
 adsurl = {,
 adsnote = {Provided by the SAO/NASA Astrophysics Data System}
}
7. ↑  {Giordano, C. Vernin, J. Chadid, M. and Aristidi, E. and Trinquet, H.},
 title = "{Dome C Site Characterization in 2006 with Single-Star SCIDAR}",
 journal = {PASP},
 year = 2012,
 month = may,
 volume = 124,
 pages = {494-506},
 doi = {10.1086/665667},
 adsurl = {,
 adsnote = {Provided by the SAO/NASA Astrophysics Data System}
}
8. ↑  {Chadid, M. Vernin, Chapellier, E. 
 Trinquet, H. and Bono, G.},
 title = "{First Antarctica light curve.
9. ↑  {Chadid, M. Vernin, J. Preston, G. Zalian, C.
 Pouzenc, C. Abe, L. A. Aristidi, E. 
 Liu, L.~Y. and Trinquet, H.},
 title = "{First Detection of Multi-shocks in RR Lyrae Stars from Antarctica: A Possible Explanation of the Blazhko Effect}",
 journal = {Astronomical Journal},
 keywords = {hydrodynamics, methods: observational, stars: atmospheres, stars: oscillations, stars: variables: general, techniques: photometric},
 year = 2014,
 month = nov,
 volume = 148,
 eid = {88},
 pages = {88},
 doi = {10.1088/0004-6256/148/5/88},
 adsurl = {,
 adsnote = {Provided by the SAO/NASA Astrophysics Data System}
}
10. ↑  Crouzet, Nicolas; Guillot, Tristan; Agabi, Karim; Rivet, Jean-Pierre; Bondoux, Erick; и др. (2009). „ASTEP South: An Antarctic Search for Transiting ExoPlanets around the celestial South pole" (PDF). *Astronomy & Astrophysics*.
11. ↑  Daban, Jean-Baptiste; и др. (2010). Stepp, Larry M; Gilmozzi, Roberto; Hall, Helen J (уред.). „ASTEP 400: a telescope designed for exoplanet transit detection from Dome C, Antarctica". *Society of Photo-Optical Instrumentation Engineers (SPIE) Conference Series*. Ground-based and Airborne Telescopes III. **7733** (Ground-based and Airborne Telescopes III): 77334T. Bibcode:2010SPIE.7733E..4TD. doi:10.1117/12.854946.
12. ↑  „New year's mission to start new phase of exoplanet research". University of Birmingham. 6 January 2022. Посетено на 28 January 2022.

Надворешни врски
----------------

* (на италијански) Official website Concordia Station
* (на италијански) Official website of the Italian Antarctic Programme
* (на француски) Official website IPEV Institut Polaire Français Paul Emile Victor
* (на француски) IPEV Concordia Station Архивирано на 16 март 2011 г.
* (на англиски) Chronicles from Concordia - winter over ESA blog
* (на англиски) Automated Astrophysical Site-Testing International Observatory (AASTINO)[*мртва врска*][*мртва врска*]
* (на англиски) 1st Winterover at Concordia Station (2005) blog by Guillaume Dargaud, ISAC (Istituto di Scienze dell'Atmosfera e del Clima)
* (на француски) 2nd Winterover at Concordia Station (2006) blog by Eric Aristidi, LUAN (Laboratoire Universitaire d'Astrophysique de Nice)
* (на француски) 5th Winterover at Concordia Station (2009), blog by Cyprien Pouzenc, Laboratoire Fizeau (Nice, ex-LUAN), Observatoire Sirene
* COMNAP Antarctic Facilities
* COMNAP Antarctic Facilities Map